|  |
| --- |
| ethnosimo-aade-gr |

Αθήνα, 4 Ιουλίου 2025

**ΔΕΛΤΙΟ ΤΥΠΟΥ**

**ΑΑΔΕ: Διεύρυνση και βελτιώσεις στην Ψηφιακή Διακοπή Εργασιών**

Σημαντικές βελτιώσεις και νέες δυνατότητες ενσωματώθηκαν στην ψηφιακή Διακοπή Εργασιών για επαγγελματίες και επιχειρήσεις, σε εφαρμογή της απόφασης του Διοικητή της Ανεξάρτητης Αρχής Δημοσίων Εσόδων, Γιώργου Πιτσιλή (Α.1060/2025).

Συγκεκριμένα, τέθηκαν σε λειτουργία η:

* Άμεση διακοπή εργασιών ή απευθείας προώθηση σε υπηρεσία, σε ορισμένες περιπτώσεις, όπως:
* κατοχή επαγγελματικών οχημάτων, (αγροτικά οχήματα, ρυμουλκούμενα, ΦΙΧ, ΦΔΧ κλπ)
* κατοχή Φορολογικών Ηλεκτρονικών Μηχανισμών (ΦΗΜ),
* διαπίστωση μη ουσιωδών διαφορών στα υποβληθέντα στοιχεία προμηθευτών.
* Αποσύνδεση της ημερομηνίας αυτοπαράδοσης οχημάτων από την ημερομηνία διακοπής εργασιών (υπό προϋποθέσεις).

H εν λόγω εφαρμογή είναι διαθέσιμη στην ψηφιακή πύλη myAADE (myaade.gov.gr), στη διαδρομή ***Μητρώο και Επικοινωνία > Αλλαγή Στοιχείων Μητρώου > Διακοπή Εργασιών Επιχείρησης.***

Για περισσότερες πληροφορίες, οι ενδιαφερόμενοι μπορούν να επικοινωνούν με το Κέντρο Εξυπηρέτησης Φορολογουμένων (ΚΕΦ) της ΑΑΔΕ στο (+30) 213 162 1000, τις εργάσιμες ημέρες και ώρες 07:30 – 17:00.